
Transpordiamet	Teie 07.05.2026 nr 7.2-2/26/17026-4

	Meie 19.10.2026 nr 7-1/1305-8


Detailplaneeringu korduvaks kooskõlastamiseks esitamine


Transpordiamet on eelnevalt kooskõlastanud (07.05.2026 kiri nr 7.2-2/26/17026-4) Võrumõisa külas Räpina mnt 37 ja Hola katastriüksuste detailplaneeringu.

Planeeringuga soovitakse luua eeldused ühe äri- ja teenindushoone (kaubandus-, teenindus- ja toitlustusasutus või väiksema külastajate arvuga kohalik teenindus- ja tootmisettevõte) ning nelja üksikelamu rajamiseks. Detailplaneeringu lahenduses on oluliselt suurendatud kavandatud äri- ja teenindushoone suurimat lubatud ehitusalust pinda. Seetõttu esitame planeerimisseaduse § 131 lõikele 1 tuginedes selle uuesti kooskõlastamiseks. Detailplaneeringu materjalid on alla laetavad Võru valla veebilehelt: https://voruvald.ee/detailplaneeringud#rapina-mnt-37-ja-hol

Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse planeerimisseaduse § 131 lõike 2 järgi detailplaneering kooskõlastaja poolt vaikimisi kooskõlastatuks. Kui kooskõlastamisel ei viidata vastuolule õigusaktiga või üldplaneeringuga, loetakse detailplaneering planeerimisseaduse § 131 lg 3 tuginedes kooskõlastatuks.

